Brielle
Store norske leksikon,Geografi,Verdens geografi,Europa,Nederlands geografi
Brielle er en by i Nederland. Den ligger på øya Voorne i provinsen Zuid-Holland, og har 17 439 innbyggere (2021). Brielle er en gammel festningsby og var en betydelig havn på 1400-tallet.
Under åttiårskrigen mot Spania spilte Brielle en viktig rolle, da det var den første byen de såkalte geuserne erobret fra de spanske styrkene, i 1572. I årene 1585 til 1616 var byen pantsatt til England, som tidvis var i allianse med de nederlandske opprørerne.Under hendelsene i 1572 drepte geuserne 19 katolske prester, hovedsakelig fra Gorinchem (Gorkum). Disse prestene, «martyrene fra Gorcum», ble kanonisert i 1867, og Brielle har senere vært et meget søkt valfartssted. Les mer i Store norske leksikon Nederlands historie Nederland